Ջեյմս Հոփվուդ Ջինս

Ջեյմս Հոփվուդ Ջինս (, ), անգլիացի ֆիզիկոս և աստղագետ, Լոնդոնի թագավորական ընկերության անդամ (1906, 1919-1929 թվականներին՝ քարտուղար), 1925-1927 թվականներին՝ Թագավորական աստղագիտական ընկերության նախագահ։

Հիմնական աշխատանքները վերաբերում են տեսական ֆիզիկային (գազերի կինետիկ տեսության, ճառագայթման տեսության) և աստղաֆիզիկային։ Ջոն Ռելեյից անկախ ստացել է բացարձակ սև մարմնի ճառագայթման սպեկտրում էներգիայի բաշխման բանաձևը։

Աստղագիտական աշխատանքները նվիրված են պտտվող հեղուկ մարմինների հավասարակշիռ ձևերի և աստղերի, աստղային համակարգերի ու միգամածությունների կառուցվածքի և զարգացման խնդիրներին։

Ջեյմս Հոփվուդ Ջինսը հեղինակն է կոսմոգոնիական հիպոթեզի, որը լայն տարածում ուներ 20-րդ դարի 20-30-ական թվականներին։

Ծանոթագրություններ 

Անգլիացի գիտնականներ
Անգլիացի ֆիզիկոսներ
Քեմբրիջի համալսարանի շրջանավարտներ
Իդեալիստներ
Անգլիացի աստղագետներ
Անգլիացի մաթեմատիկոսներ